CELEX: 62018TN0647
Language: hr
Date: 2018-10-29 00:00:00
Title: Predmet T-647/18: Tužba podnesena 29. listopada 2018. – ZQ protiv Komisije

14.1.2019   
            
            
               HR
            
            
               Službeni list Europske unije
            
            
               C 16/54
            
         
      Tužba podnesena 29. listopada 2018. – ZQ protiv Komisije
      (Predmet T-647/18)
      (2019/C 16/65)
      Jezik postupka: talijanski
      
         Stranke
      
      
         Tužitelj: ZQ (zastupnik: C. Cortese, odvjetnik)
      
         Tuženik: Europska komisija
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  poništi pobijane odluke i osobito,
                  
                              a)
                           
                           
                              poništi odluku tijela za imenovanje od 15. prosinca 2017., registriranu u ARES-u 18. prosinca 2017., HR.E.2/AS/Ares (2017), s predmetom „Request for assistance D/374/17” koja se odnosi na odbijanje predmetnog zahtjeva za pomoć;
                           
                        
                              b)
                           
                           
                              poništi, prema potrebi, odluku tijela za imenovanje kojom se odbija tužiteljeva pritužba N. R/187/18, HR.E.2/Ares (2018), od 19. srpnja 2018.;
                           
                        
                              c)
                           
                           
                              naloži Komisiji naknadu štete koju je pretrpio tužitelj nakon mnogih nezakonitosti sadržanih u pobijanoj odluci ili s kojima je ta odluka usko povezana, koja iznosi 1 000 000 eura;
                           
                        
            Osim toga
      
                  —
               
               
                  naloži Komisiji snošenje troškova postupka
               
            
         Tužbeni razlozi i glavni argumenti
      
      Tužitelj u ovom predmetu osporava Komisijino odbijanje prihvaćanja njegova zahtjeva za pomoć u pogledu uznemiravanja koje je pretrpio zbog svoje spolne orijentacije.
      U prilog tužbi tužitelj navodi tri razloga.
      
                  1.
               
               
                  Prvi razlog temelji se na očitoj pogrešci u ocjeni.
                  
                              —
                           
                           
                              Tužitelj ističe da s općeg stajališta, očita pogreška u ocjeni proizlazi jasno iz unaprijed stvorenog mišljenja izraženog u toj odluci, prema kojem tužiteljevi navodi nisu uvjerljivi jer se odnose na dugačko razdoblje koje je proteklo a da tužitelj nije podnio službene prijave.
                           
                        
                              —
                           
                           
                              Postojanje unaprijed stvorenog mišljenja bilo bi jedino objašnjenje toga da je tijelo za imenovanje izostavilo iz okvira pobijane odluke niz prijavljenih događaja, koji nisu uopće ocijenjeni.
                           
                        
                              —
                           
                           
                              Tužiteljevi navodi u pogledu uznemiravanja koje tvrdi da je pretrpio brzinski su klasificirane kao normalne epizode loše organizacije ili prirodnog sukoba u okviru posla.
                           
                        
            
                  2.
               
               
                  Drugi razlog temelji se na povredi prava.
                  Tužitelj tako ističe:
                  
                              a)
                           
                           
                              primjenu pogrešnog pojma uznemiravanja koji uključuje uvjet namjere nanošenja štete (animus nocendi) od strane počinitelja;
                           
                        
                              b)
                           
                           
                              primjenu standarda dokazivanja koji ne odgovara onome koje zahtijeva primjenjivo pravo (načelo dokazivanja), nego naprotiv podrazumijeva dokaz izvan svake razumne sumnje o postojanju činjenica i o njihovoj jednoznačnoj pravnoj kvalifikaciji;
                           
                        
                              c)
                           
                           
                              primjenu očito pogrešnog standarda dokazivanja u pogledu ocjene uvjerljivosti prijava u odnosu na proteklo vrijeme;
                           
                        
                              d)
                           
                           
                              povreda obveze provođenja istrage ex officio kada postoje uvjerljivi navodi.
                           
                        
            
                  3.
               
               
                  Treći razlog, koji se temelji na nepostojanju obrazloženja ili njegovoj neprikladnosti.
                  
                              —
                           
                           
                              U tom pogledu tužitelj iznosi da pobijana odluka, čak i podredno uzimajući u obzir obrazloženje sadržano u odluci o odbijanju pritužbe, u velikoj mjeri nema prikladno obrazloženje.
                           
                        
                              —
                           
                           
                              U pogledu zahtjeva za o naknadu štete, tužitelj ističe da su svi uvjeti koje nalaže sudska praksa o meritumu u ovom slučaju ispunjeni.